**Zmluva o dielo na vykonanie Generálnej opravy obehového výťahu - Paternoster**

uzatvorená v zmysle príslušných ustanovení § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s § 56 a nasl. a postupom v súlade s § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

(ďalej iba „zmluva")

 Číslo zmluvy Objednávateľa: 2018/214

**OBJEDNÁVATEĽ: Slovenská republika zastúpená Ministerstvom financií Slovenskej republiky**

Sídlo: Štefanovičova 5, 817 82 Bratislava 1, Slovenská republika

V zastúpení: Ing. Albín Kotian, generálny tajomník služobného úradu

IČO: 00151742

DIČ: 2020798351

IČ DPH: nie je platiteľom DPH

Bankové spojenie: Štátna pokladnica, Radlinského 32, 810 05 Bratislava

Číslo účtu: SK59 8180 0000 0070 0000 1400

(ďalej len „Objednávateľ", „Ministerstvo financií SR" alebo „MF SR")

a

**ZHOTOVITEĽ:**

Sídlo:

V zastúpení:

IČO:

DIČ:

IČ DPH:

Bankové spojenie:

Číslo účtu:

Zapísaný v Obchodnom registri Okresného súdu ................. , Oddiel: ........ , Vložka číslo: ..............

(ďalej iba „Zhotoviteľ")

(ďalej „Objednávateľ" a „Zhotoviteľ" spolu ako „zmluvné strany" alebo jednotlivo ako „zmluvná strana“)

„V prípade, ak verejný obstarávateľ prijal ponuku skupiny dodávateľov - je Objednávateľ oprávnený primerane upraviť túto zmluvu a zapracovať podmienky poskytovania dodávok (prác/služieb/dodávok) v súlade so zmluvou, upravujúcou právne vzťahy medzi členmi skupiny dodávateľov, ktorú úspešný uchádzač predložil verejnému obstarávateľovi pred podpisom zmluvy. Návrh tejto zmluvy musí byť podpísaný oprávneným zástupcom každého člena skupiny dodávateľov v zmysle bodu 12.3, 16.1 a 34.3 súťažných podkladov, pričom títo musia byť uvedení aj v záhlaví tejto zmluvy.“

**Článok I**

**Východiskové podklady a údaje**

**1.1** Východiskovým podkladom pre uzatvorenie zmluvy je úspešná ponuka Zhotoviteľa na vykonanie generálnej opravy obehového výťahu – Paternoster. Rozsah a obsah tejto zmluvy je tiež definovaný súťažnými podkladmi Objednávateľa, vyhotovenými a uverejnenými v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“), ktoré poskytol Objednávateľ Zhotoviteľovi na spracovanie ponuky po zverejnení výzvy na predkladanie ponúk dňa ................ vo Vestníku verejného obstarávania č. ............. pod zn. ........... . Objednávateľ na obstaranie predmetu tejto zmluvy použil postup verejného obstarávania - Podlimitná zákazka bez využitia elektronického trhoviska podľa § 112 a nasl. zákona o verejnom obstarávaní.

**Článok II**

**Predmet zmluvy**

**2.1** Predmetom tejto zmluvy je záväzok Zhotoviteľa s odbornou starostlivosťou a na vlastnú zodpovednosť, vo vlastnom mene, na vlastné náklady, riadne a včas vykonať **generálnu opravu obehového výťahu – Paternoster**,v budove Ministerstva financií SR, t. j. vykonať všetky dodávky materiálov a zhotoviť všetky práce tak, aby dielo bolo po prevzatí a odovzdaní, na základe preberacieho protokolu, uvedené do trvalej prevádzky bez vád a nedorobkov (ďalej ako „dielo“ alebo „generálna oprava“). Dielo odovzdané Objednávateľovi do trvalej prevádzky musí byť bez akýchkoľvek technických a/alebo právnych nedostatkov a nedorobkov, a to v rozsahu a za podmienok dohodnutých v tejto zmluve, za dodržania všetkých súvisiacich platných a účinných zákonov, vyhlášok, technických a bezpečnostných noriem, súťažných podkladov a súčasne podľa rozsahu a obsahu jednotlivých častí technickej dokumentácie.

**2.2** Zhotoviteľ sa zaväzuje vykonať dielo riadne ako jeden celok vo vzájomnej technicko-technologickej prepojenosti a v súlade s predloženým harmonogramom prác v zmysle článku V tejto zmluvy.

**2.3** Predmet zmluvy zahŕňa záväzok Zhotoviteľa vykonať dielo v súlade s bodom 2.1 až 2.4 tohto článku, vrátane dopravy, nakladania, odvozu a uloženia stavebného odpadu a sute na komunálnu skládku, nakladania s prúdmi odpadov a dokladovania o naložení so všetkými vyprodukovanými odpadmi, vybudovania, stráženia, označenia a prevádzky staveniska a zariadenia staveniska a ich odstránenia (po ukončení všetkých prác) a úpravy poskytnutých priestorov do pôvodného stavu.

**2.4** Predmet zmluvy týkajúci sa vykonania generálnej opravy obehového výťahu - Paternoster je špecifikovaný v bode 2.3 súťažných podkladov a v Prílohe č. 1 tejto zmluvy, ktorý bol ako, Príloha č. 1 Opis predmetu zákazky, súčasťou súťažných podkladov. Rozsah, množstvá, predmety dodávok a činností sú uvedené vo Výkaze výmer (podrobnom položkovom rozpočte diela), ktorý Zhotoviteľ ocenil a predložil vo svojej ponuke v rámci procesu verejného obstarávania ako prílohu č. 4B a tvorí Prílohu č. 2 tejto zmluvy ako Podrobný položkový rozpočet diela. Návrh na plnenie kritérií, ktoré úspešný uchádzač predložil vo svojej ponuke ako prílohu č. 4A, tvorí Prílohu č. 4 tejto zmluvy ako Cenová ponuka Zhotoviteľa.

**2.5** Zhotoviteľ vyhlasuje, že bol riadne oboznámený s technickou dokumentáciou a ostatnými dokumentami (uvedenými v súťažných podkladoch a/alebo v tejto zmluve), ktoré sú potrebné na riadne vykonanie a odovzdanie diela Objednávateľovi, týmto porozumel a sú preňho postačujúce pre riadne zhotovenie predmetu tejto zmluvy.

**Článok III**

**Spôsob vykonania diela**

**3.1** Zhotoviteľ sa zaväzuje dielo realizovať v rozsahu a v súlade s technickou dokumentáciou diela a Výkazom výmer, dodaných Objednávateľom a vypracovanými v decembri 2018 zodpovedným projektantom: Mgr. art. Tomáš Letenay; TOME architecture & design, s.r.o.; Martinengova 34/4881, Bratislava 811 02, tak aby bol dodržaný logický a technologický sled prác, vo väzbe na charakter staveniska a jeho väzby na okolie.

**Článok IV**

**Miesto vykonania diela**

**4.1** Miestom realizácie diela je administratívna budova na Štefanovičovej ulici č. 5, Bratislava - Staré Mesto, okres Bratislava I, v obostavanom areáli administratívneho celku v správe Ministerstva financií SR.

**Článok V**

**Lehoty plnenia záväzkov**

**5.1** Zhotoviteľ sa zaväzuje vykonať dielo v požadovanom rozsahu a kvalite v termíne do 210 kalendárnych dní odo dňa odovzdania staveniska.

**5.2** Objednávateľ vyzve Zhotoviteľa na účasť na rokovaní, na ktorom mu odovzdá stavenisko. Zhotoviteľ sa zaväzuje a vyhlasuje, že v prípade ak ho na to Objednávateľ vyzve, prevezme stavenisko najneskôr do 5 pracovných dní odo dňa doručenia písomnej výzvy, po nadobudnutí účinnosti tejto zmluvy. Do momentu odovzdania staveniska Zhotoviteľovi neplynie lehota na vykonanie diela.

**5.2.1** Ak v priebehu vykonávania prác nastane niektorá zo skutočností uvedených v § 6 ods. 2 vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, stavebné práce budú musieť byť prerušené. Počas doby, kedy stavebné práce budú musieť byť prerušené, neplynie lehota na vykonanie diela podľa bodu 5.1 tohto článku. V prípade prerušenia stavebných prác budú zmluvné strany postupovať v zmysle § 6 ods. 2 a 3 predmetnej vyhlášky, pričom prerušenie prác musí byť vždy odsúhlasené stavebným a technickým dozorom, Vo výkone stavebných prác sa zaväzuje Zhotoviteľ pokračovať na základe pokynu stavebného a technického dozoru. Po dobu prerušenia stavebných prác podľa tohto bodu nie je Zhotoviteľ v omeškaní so zhotovením diela.

**5.3** Zhotoviteľ je povinný realizovať dielo podľa harmonogramu prác, ktorý predložil v rámci súčinnosti podľa bodu 34 súťažných podkladov v zmysle ich Prílohy č. 6, a ktorý súčasne tvorí Prílohu č. 3 tejto zmluvy, pričom Zhotoviteľ splní svoju povinnosť vykonať dielo, jeho riadnym zhotovením a odovzdaním Objednávateľovi formou protokolu o odovzdaní a prevzatí diela ako celku. Za termín ukončenia diela ako celku sa podľa tejto zmluvy považuje deň úspešného preberacieho konania, t. j. deň podpísania Protokolu o odovzdaní a prevzatí diela ako celku bez vád a nedorobkov (ďalej aj ako „Protokol" alebo „Preberací protokol") oprávnenými zástupcami oboch zmluvných strán, po odstránení zariadenia staveniska, montážnych plôch a vykonaní úprav poskytnutých priestorov do pôvodného stavu.

**5.4** Ak Zhotoviteľ pripraví riadne dokončené dielo ako celok na odovzdanie pred dohodnutým termínom, Objednávateľ sa zaväzuje dielo prevziať v skoršom termíne ponúkanom Zhotoviteľom; o termíne odovzdania je Zhotoviteľ povinný informovať Objednávateľa v termíne podľa bodu 9.37 článku IXtejto zmluvy.

**5.5** Zhotoviteľ sa zaväzuje a je povinný vykonávať hlučné a prašné práce nasledovne:

 Hlučné, prašné a ďalšie práce, ktoré by obmedzovali riadny chod MF SR:

- pondelok až štvrtok v čase od 16:30 – 06:00 hod.

 - piatok v čase od 15:00 hod.

 - sobota a nedeľa bez obmedzenia, pričom práce musia byť ukončené vždy do pondelka do 06:00 hod.

 Ostatné bežné stavebné práce:

* počas bežných kalendárnych dní

**Článok VI**

**Zmluvná cena**

**6.1** Zmluvná cena za zhotovenie predmetu zmluvy v rozsahu podľa článku II tejto zmluvy je výsledkom verejnej súťaže (v súlade s kritériami na vyhodnotenie ponúk) v zmysle zákona o verejnom obstarávaní, zákona č. 18/1996 Z. z. o cenách v znení neskorších predpisov a v súlade s vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov.

**6.1.1 Cena za dielo**:

a) cena celkom bez DPH: .................................. Eur

b) výška DPH 20 % zo základne pod písm. a): .................................. Eur

**c) cena celkom s DPH: .................................. Eur**

**slovom: ............... Eur a ............... centov vrátane DPH**

**6.2** Cenu za dielo dohodnutú v bode 6.1.1tohto článku je možné upraviť v súlade s platnou legislatívou a po vzájomnej dohode zmluvných strán, v súlade s § 18 ods. 1a nasl. zákona o verejnom obstarávaní, a to formou písomného dodatku k zmluve.

**6.3** Zhotoviteľ sa zaväzuje zabezpečiť splnenie všetkých svojich povinností súvisiacich s realizáciou tohto diela a vyplývajúcich z tejto zmluvy na vlastné náklady. Všetky náklady, výdavky, dodávky a práce Zhotoviteľa potrebné na riadne vykonanie a odovzdanie diela sú zahrnuté v dohodnutej cene za dielo, uvedenej v bode 6.1.1 tohto článku, okrem prípadu výskytu naviac prác, ktoré Zhotoviteľ nemohol predvídať ani pri vynaložení náležitej odbornej starostlivosti.

**6.4** Objednávateľ týmto súhlasí, že zaplatí Zhotoviteľovi za riadne vyhotovenie, ukončenie a odovzdanie diela, po odstránení všetkých jeho prípadných vád a nedorobkov, cenu za dielo podľa bodu 6.1.1tohto článku vrátane DPH, v súlade s podrobným položkovým rozpočtom diela, ktorý tvorí Prílohu č. 2 tejto zmluvy.

**6.5** Zhotoviteľom v ponuke predložený podrobný položkový rozpočet diela, tvorí Prílohu č. 2 tejto zmluvy a je pre zmluvné strany záväzný. Objednávateľ bude prihliadať na prípadné návrhy na zmeny v podrobnom položkovom rozpočte diela uvedenom v Prílohe č. 2 tejto zmluvy iba v súlade s príslušným ustanovením článku VI. tejto zmluvy a príslušnou legislatívou.

**6.6** Stavbyvedúci je povinný vopred písomne upozorniť stavebný dozor a technický dozor na potrebu vykonania naviac prác, prípadne na potrebu vykonania zmien stavebných materiálov a dodávok, ktorých vykonanie je potrebné na riadne dokončenie a odovzdanie diela, a bez ktorých nie je možné dielo riadne užívať, len v tom prípade, ak potrebu zrealizovania týchto naviac prác nemohol zistiť z poskytnutej technickej dokumentácie, respektíve obhliadkou stavby, z dôvodu, že sa tieto naviac práce majú vykonať na takých častiach stavby, ktoré boli zakryté, neprístupné, vizuálne neviditeľné, nepredvídateľné v etape spracovania ponuky ani pri vynaložení náležitej odbornej starostlivosti, a ktoré vyplynuli z dôvodu potreby zmeny alebo doplnenia projektovaného technického riešenia v priebehu realizácie diela, a preto nemohli byť jednoznačne určené a definované v podrobnom položkovom rozpočte diela.

**6.7** Zhotoviteľ je povinný, v prípade skutočností uvedených v bode 6.6, ktoré ovplyvňujú cenu za dielo dohodnutú v bode 6.1.1 tohto článku a/alebo termín na vykonanie diela podľa bodu 5.1 článku V tejto zmluvy, postupovať v zmysle bodu 6.8 tohto článku.

**6.8** V súlade a za podmienok uvedených v tejto zmluve a v zákone o verejnom obstarávaní, Zhotoviteľ je oprávnený vykonať naviac práce až po ich zapísaní v stavebnom denníku, po ich riadnom prerokovaní a písomnom odsúhlasení ich druhu, rozsahu a ceny stavebným dozorom a technickým dozorom. Splnomocnenou a oprávnenou osobou za Objednávateľa na výkon funkcie technického dozoru je ............, tel. kontakt ................. Osobou vykonávajúcou stavebný dozor je ................, tel. kontakt ............... Splnomocnenou a oprávnenou osobou za Zhotoviteľa na výkon funkcie stavbyvedúceho je ............, tel. kontakt ..................

**6.8.1** V prípade ak počas uskutočňovania diela dôjde k zmene rozsahu alebo doplneniu prác a dodávok, ktorých vykonanie nebolo možné predvídať v etape spracovania ponuky a/alebo ktorých zmenou sa nezmení charakter zmluvy a/alebo ktorých vykonanie je potrebné na riadne dokončenie a odovzdanie diela a bez vykonania ktorých nie je možné dielo riadne užívať („naviac práce“), budú tieto riešené formou písomného dodatku k tejto zmluve uzavretého v súlade s platnou legislatívou. Dodatok bude okrem iného obsahovať špecifikáciu druhu, rozsahu a ceny jednotlivých položiek naviac prác a/alebo zmien stavebných materiálov a dodávok v rozsahu:

a) cenu naviac prác resp. zmien stavebných materiálov a dodávok,

b) podrobný položkový rozpočet odsúhlasených a riadne vykonaných naviac prác,

c) prípadne súpis prác, ktoré neboli realizované.

**6.8.2** Vo vyššie uvedených prípadoch budú zmluvné strany bezodkladne postupovať nasledovne:

a) v prípade, že sa pri vykonávaní diela podľa tejto zmluvy vyskytne potreba realizácie naviac prác, ktoré v pôvodnom oceňovanom Výkaze výmer boli zahrnuté (zmeny množstiev a výmer), Zhotoviteľ ocení tieto položky rovnakou jednotkovou cenou aká je uvedená v podrobnom položkovom rozpočte diela, ktorý tvorí Prílohu č. 2 tejto zmluvy;

b) v prípade, že sa pri vykonávaní diela podľa tejto zmluvy vyskytne potreba realizácie naviac prác, ktoré v pôvodnom oceňovanom Výkaze výmer neboli zahrnuté (doplnenie nových položiek), Zhotoviteľ ocení tieto nové položky podľa platných rozpočtových stavebných programov pre rok 2019 prípadne 2020 (napr. ODIS, CENKROS, atď. ...) a predloží Objednávateľovi cenovú ponuku na naviac práce - novú cenníkovú položku vo forme tlače potvrdené stavebným dozorom a technickým dozorom Objednávateľa a 1x v elektronickej forme (e-mail, CD nosič, USB kľúč a pod.);

c) práce vykonané v menšom rozsahu ako vyplýva z Prílohy č. 2 tejto zmluvy budú odpočítané v nevykonanom rozsahu,

d) v prípade ak nastanú skutočnosti uvedené pod písmenami a) a/alebo b) tohto bodu 6.8.2, tak Zhotoviteľ je povinný pri stanovení dĺžky realizácie predmetných naviac prác použiť normohodiny, ktoré sú určené v jednotlivých cenníkových položkách, ktoré sa nachádzajú v platných rozpočtových stavebných programoch pre rok 2019 prípadne 2020 (napr. ODIS, CENKROS, atď....), t. j. tých, podľa ktorých predmetné práce naceňoval,

e) v prípade že sa pri vykonávaní diela podľa tejto zmluvy vyskytne potreba realizácie takých špecifických naviac prác, ktoré neboli zahrnuté v pôvodnom oceňovanom Výkaze výmer a rovnako nie sú uvedené ani v platných rozpočtových stavebných programoch pre rok 2019 prípadne 2020 (ako sú napr. ODIS, CENKROS, atď. ...), Zhotoviteľ je povinný predložiť Objednávateľovi súpis týchto naviac prác – rozpočtových položiek spolu s kalkulačným vzorcom výpočtu ich ceny. Zhotoviteľ je tiež povinný predložiť Objednávateľovi údaj o dĺžke realizácie týchto naviac prác spolu so spôsobom jej výpočtu.

**6.9** V prípade vzniku naviac prác, a tiež v prípade iných zmien zmluvy budú zmluvné strany postupovať v súlade s platnou legislatívou a podľa príslušných ustanovení § 18 zákona č. 343/2015 Z.z. o verejnom obstarávaní.

**6.10** Celková cena za dielo bude ponížená o výšku cien nerealizovaných jednotlivých položiek z podrobného položkového rozpočtu diela, ktorý tvorí Prílohu č. 2 tejto zmluvy. V prípade, že nastane situácia, že niektoré položky z podrobného položkového rozpočtu diela, ktorý tvorí Prílohu č. 2 tejto zmluvy, nebudú realizované a súčasne dôjde k vzniku naviac prác, budú ceny týchto nerealizovaných položiek a naviac prác vzájomne započítané (odpočty a prípočty).

**6.11** Zhotoviteľ je oprávnený fakturovať iba skutočne a riadne vykonané a stavebným a technickým dozorom písomne schválené práce a dodávky podľa položkového rozpočtu diela, ktorý tvorí Prílohu č. 2 tejto zmluvy a v prípade vzniku naviac prác iba podľa dodatku k tejto zmluve, uzatvoreného podľa podmienok dohodnutých v tejto zmluve. Aby sa predišlo pochybnostiam, Zhotoviteľovi nevzniká nárok na fakturáciu naviac prác pred nadobudnutím účinnosti predmetného dodatku.

**6.12** DPH bude účtovaná v aktuálnej sadzbe podľa všeobecne záväzných predpisov platných v čase fakturácie. Faktúry vystavené slovenským platiteľom dane uhradí Objednávateľ vrátane dane z pridanej hodnoty.

**6.13** Ak sa v priebehu zmluvného vzťahu medzi Objednávateľom a Zhotoviteľom stane Zhotoviteľ platiteľom DPH, zmluvná cena sa nezvýši o príslušnú DPH.

**Článok VII**

**Platobné podmienky**

**7.1** Úhrada ceny za dielo podľa bodu 6.1.1článku VI tejto zmluvy bude realizovaná formou bezhotovostného platobného styku bez poskytnutia preddavku. Dohodnutú cenu za dielo bude Objednávateľ uhrádzať Zhotoviteľovi priebežne, na základe Zhotoviteľom riadne vystavených a doručených **mesačných faktúr,** za skutočne a riadne vykonané, odsúhlasené práce a dodávky v príslušnom kalendárnom mesiaci. Lehota splatnosti faktúry je 30 dní odo dňa doručenia faktúry do podateľne Objednávateľa. Platobná povinnosť Objednávateľa sa považuje za splnenú v deň, keď bude príslušná mesačná platba pripísaná na účet Zhotoviteľa uvedený v záhlaví tejto zmluvy. Všetky faktúry budú uhrádzané výhradne bezhotovostným prevodom. Zmena bankového účtu Zhotoviteľa je možná iba na základe písomne uzatvoreného a účinného dodatku k tejto zmluve.

**7.1.1** Zhotoviteľ doručí Objednávateľovi mesačnú faktúru za skutočne a riadne vykonané a odsúhlasené práce a dodávky podľa podrobného položkového rozpočtu diela, ktorý tvorí Prílohu č. 2 tejto zmluvy, do 10 kalendárnych dní od skončenia daného kalendárneho mesiaca, v ktorom boli odsúhlasené práce a dodávky vykonané. Lehota prvého mesiaca začína plynúť odo dňa odovzdania staveniska Zhotoviteľovi (odo dňa začatia plynutia lehoty na vykonanie diela) a končí posledným dňom v príslušnom kalendárnom mesiaci.

Zhotoviteľ doručí Objednávateľovi konečnú (poslednú) faktúru za neuhradené a skutočne a riadne vykonané a odsúhlasené práce a dodávky podľa podrobného položkového rozpočtu diela, ktorý tvorí Prílohu č. 2 tejto zmluvy, do 10 kalendárnych dní odo dňa podpísania Preberacieho protokolu.

**7.1a)** V prípade prevzatia nedokončeného diela sa bod 7.1 použije primerane.

**7.2** V prípade vzniku opodstatnených naviac prác, úhrada ceny za predmetné naviac práce bude realizovaná formou bezhotovostného platobného styku bez poskytnutia preddavku. Dohodnutú cenu za naviac práce vrátane DPH, Objednávateľ uhradí Zhotoviteľovi na základe jednej (1) riadne vystavenej a predloženej faktúry, za skutočne a riadne vykonané, odsúhlasené a prevzaté práce a dodávky stavebným dozorom a technickým dozorom, podľa podrobného položkového rozpočtu naviac prác, ktorý bude tvoriť Prílohu č. 1 dodatku tejto zmluvy, s lehotou splatnosti 30 dní odo dňa prevzatia diela (ako celku) a podpísania Preberacieho protokolu podľa bodu 5.3 článku V tejto zmluvy. Preberací protokol, podpísaný povereným zástupcom Objednávateľa, bude tvoriť neoddeliteľnú súčasť faktúry zaslanej Objednávateľovi. V tomto prípade 30 dňová lehota splatnosti faktúry plynie v súlade s § 340b Obchodného zákonníka odo dňa podpísania Preberacieho protokolu. Platobná povinnosť Objednávateľa sa považuje za splnenú v deň, keď bude príslušná platba pripísaná na účet Zhotoviteľa uvedený v záhlaví dodatku k tejto zmluve.

**7.2.1** Zhotoviteľ doručí Objednávateľovi faktúru za skutočne a riadne vykonané a prevzaté práce a dodávky podľa podrobného položkového rozpočtu naviac prác, ktorý bude tvoriť Prílohu č. 1 dodatku k tejto zmluve, do 10 kalendárnych dní odo dňa podpísania Preberacieho protokolu.

**7.3** Neoddeliteľnou súčasťou mesačných faktúr podľa bodu 7.1 tohto článku bude:

- číslo tejto zmluvy,

- súpis vykonaných prác, t. j. skutočne a riadne vykonaných, odsúhlasených prác a dodávok (okrem naviac prác) za príslušný mesiac, ktorý bude vychádzať z podrobného položkového rozpočtu diela, ktorý tvorí Prílohu č. 2 tejto zmluvy.

Neoddeliteľnou súčasťou konečnej faktúry podľa bodu 7.1 tohto článku bude:

- číslo tejto zmluvy,

- oboma zmluvnými stranami podpísaný Preberací protokol,

- súpis vykonaných prác, t. j. skutočne a riadne vykonaných, odsúhlasených a prevzatých prác a dodávok za príslušný mesiac (okrem naviac prác a dodávok a okrem prác a dodávok, ktoré už boli uhradené), ktorý bude vychádzať z podrobného položkového rozpočtu diela, ktorý tvorí Prílohu č. 2 tejto zmluvy.

Neoddeliteľnou súčasťou faktúry podľa bodu 7.2 tohto článku bude:

- oboma zmluvnými stranami podpísaný Preberací protokol,

- číslo dodatku k tejto zmluve,

- podrobný položkový rozpočet odsúhlasených a riadne vykonaných naviac prác,

- prípadne súpis prác, ktoré neboli realizované.

Všetky faktúry musia obsahovať náležitosti podľa zákona č. 222/2004 Z. z. o DPH v znení neskorších predpisov a zákona č. 431/2002 Z. z. o účtovníctve v platnom znení.

**7.4** V prípade, že niektorá faktúra bude obsahovať nesprávne alebo neúplné údaje, Objednávateľ má právo vrátiť ju v lehote splatnosti na doplnenie, alebo na prepracovanie Zhotoviteľovi. Zhotoviteľ túto faktúru podľa charakteru nedostatkov buď opraví, alebo vystaví novú faktúru. Na tejto opravenej (novej) faktúre vyznačí novú 30 dňovú lehotu splatnosti a doručí ju do podateľne Objednávateľa.

**7.5** V prípade, že dôjde k zrušeniu alebo odstúpeniu od tejto zmluvy z dôvodov na strane Objednávateľa alebo Zhotoviteľa, budú v súlade s podmienkami dohodnutými v tejto zmluve, Zhotoviteľovi uhradené riadne vykonané a odsúhlasené, opodstatnené a preukázané práce a dodávky, opodstatnene a preukázateľne vynaložené náklady ku dňu doručenia oznámenia o zrušení alebo odstúpení od zmluvy.

**7.6** Ak sa zníži rozsah prác týkajúcich sa vykonania diela na základe písomných požiadaviek Objednávateľa alebo nerealizovaním cenníkových položiek uvedených v cenovej ponuke Zhotoviteľa (podrobnom položkovom rozpočte diela, ktorý tvorí Prílohu č. 2tejto zmluvy), Zhotoviteľ je povinný primerane znížiť aj zmluvnú cenu za dielo vo výške súčtu cien všetkých nerealizovaných položiek uvedených v podrobnom položkovom rozpočte diela, ktorý tvorí Prílohu č. 2 tejto zmluvy.

**7.7** Ak budú voči Objednávateľovi uplatnené pokuty a/alebo sankcie z titulu porušenia povinností Zhotoviteľa súvisiacich s vykonaním diela, je povinný ich uhradiť Objednávateľovi na základe jeho písomnej výzvy, vo výške, v lehote a na číslo účtu, uvedenom v tejto výzve.

**Článok VIII**

**Kvalitatívne podmienky, záručná doba a zodpovednosť za vady**

**8.1** Zhotoviteľ zodpovedá za to, že na zhotovenie predmetu zmluvy podľa článku II tejto zmluvy použije iba zariadenia, technológiu, výrobky a materiály, ktorých kvalitatívne kritériá deklaroval vo svojej ponuke a ktoré zodpovedajú príslušným platným technickým normám a majú platný certifikát akosti, vydaný resp. overený príslušnou skúšobňou; tým nie sú dotknuté akékoľvek ďalšie povinnosti a zodpovednosti Zhotoviteľa vyplývajúce mu zo zmluvy, týkajúce sa prípadných zmien použitých zariadení, technológií, výroby a materiálov, počas plnenia predmetu zmluvy.

**8.2** Zhotoviteľ zodpovedá za komplexnosť, úplnosť a kvalitu diela vykonávaného a vykonaného podľa schválenej technickej dokumentácie a podľa podmienok tejto zmluvy. Zhotoviteľ zodpovedá za to, že dielo bude mať vlastností určené v tejto zmluve a súvisiacej legislatíve, vrátane príslušných technických noriem a bezpečnostných predpisov platných v čase realizácie diela. Komplexnosť, úplnosť a kvalitu preberaného diela ako celku preverí pri preberaní diela stavebný dozor a technický dozor Objednávateľa, čo potvrdia podpisom na Protokole.

**8.3** Zhotoviteľ zodpovedá za všetky vady a nedorobky diela vzniknuté po jeho odovzdaní a prevzatí Objednávateľom, ak boli spôsobené porušením jeho povinnosti, a to počas trvania záručnej doby, ktorá je **60 mesiacov** odo dňa podpísania Protokolu oprávnenými a splnomocnenými osobami Objednávateľa a Zhotoviteľa. Na všetky zariadenia, diely, materiály, súčiastky, výrobky a pod., dodávané ako súčasť diela, poskytuje Zhotoviteľ rovnako záruku v dĺžke trvania **60 mesiacov** odo dňa podpísania Protokolu oprávnenými a splnomocnenými osobami za Objednávateľa a Zhotoviteľa a v prípade poskytovania dlhšej záručnej doby samotnými výrobcami alebo subdodávateľmi, tak v tejto dlhšej dobe. Zhotoviteľ sa zaväzuje, že po dobu trvania záručnej doby zabezpečí riadne a bezplatné odstránenie všetkých vád/porúch, na ktoré sa vzťahuje záruka, ako sú napr.: odstránenie bežných prevádzkových porúch, odstránenie porúch väčšieho rozsahu, (napr.: odstránenie vád na základe výsledkov vykonanej odbornej prehliadky alebo odbornej skúšky); a taktiež zabezpečí riadnu a bezplatnú dodávku a výmenu všetkých náhradných dielov, materiálov, súčiastok a výrobkov. Odstránením vád sa rozumie okrem iného aj bezplatný výkon činností potrebných na uvedenie diela do bezvadného stavu a riadnej prevádzky. Vyššie uvedená dĺžka záručnej doby sa nevzťahuje na tie diely, materiály, súčiastky alebo výrobky, ktoré podliehajú prirodzenému opotrebeniu (napr. žiarovky v svietidlách), na tieto sa vzťahuje záruka stanovená výrobcom.

Záručná doba neplynie po dobu, po ktorú Objednávateľ nemôže dielo riadne užívať pre jeho vady, za ktoré zodpovedá Zhotoviteľ. V prípade, že pri odstraňovaní vád došlo k výmene jednotlivých častí za nové, tak pre nové časti diela začne plynúť nová záručná doba (60 mesiacov).

**8.4** Zhotoviteľ zodpovedá za akékoľvek vady a nedorobky (či už vecné alebo právne), ktoré má dielo v čase jeho odovzdania Objednávateľovi, pričom za vady, ktoré sa prejavili po odovzdaní diela, zodpovedá Zhotoviteľ vtedy, ak boli spôsobené porušením jeho povinnosti.

**8.5** Vadou sa rozumie odchýlka v kvalite, funkčnosti, rozsahu a/alebo parametroch diela, stanovených v technickej dokumentácii k dielu, platných technických normách a v tejto zmluve, resp. jej dodatkoch. Nedorobkom sa rozumie nedokončená práca oproti technickej dokumentácii diela, vrátane prípadných dohôd a/alebo dodatkov k tejto zmluve.

**8.6** Oznámenie vád (reklamácia) musí byť vykonaná len písomne. Musí obsahovať označenie vady, miesto, kde sa vada nachádza a popis ako sa vada prejavuje. Rozoznávajú sa:

a) **zjavné vady, t.** j. vady a nedorobky, ktoré Objednávateľ zistil pri preberaní diela. Musia byť reklamované zapísaním v Súpise, s uvedením dohodnutých termínov na ich odstránenie, pričom je Zhotoviteľ povinný ich odstrániť bezodplatne a v dohodnutých termínoch,

b) **skryté vady, t.** j. vady a nedorobky, ktoré Objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich reklamovať u Zhotoviteľa bezodkladne najneskôr do 5 pracovných dní od ich zistenia. Zhotoviteľ je povinný písomne, do 24 hodín po obdržaní reklamácie, na reklamáciu reagovať a súčasne dohodnúť s Objednávateľom a podľa okolností aj s projektantom, spôsob a čas odstránenia vád. Pokiaľ Zhotoviteľ v lehote do 24 hodín po obdržaní reklamácie od Objednávateľa, na túto reklamáciu písomne nezareaguje, bude to znamenať, že súhlasí s opodstatnenosťou reklamácie Objednávateľa.

Pokiaľ sa Zhotoviteľ nedohodne s Objednávateľom na čase a spôsobe odstránenia vád, Objednávateľ je oprávnený odstrániť vady prostredníctvom tretej osoby. Takto vzniknuté náklady je Zhotoviteľ povinný refundovať Objednávateľovi do 14 kalendárnych dní odo dňa doručenia faktúry. Objednávateľovi zostávajú zachované všetky práva a nároky akoby vadu odstraňoval Zhotoviteľ.

**8.8** Havarijné stavy je povinný Zhotoviteľ odstrániť bezodkladne po ich nahlásení Objednávateľom. V prípade ak havarijný stav vznikol v dôsledku porušenia povinností Zhotoviteľa, resp. v dôsledku jeho neodbornej činnosti resp. opomenutím, je Zhotoviteľ povinný havarijný stav odstrániť na vlastné náklady.

**8.9** Nároky Objednávateľa z riadne reklamovanej vady sa riadia ustanovením § 564 a nasl. Obchodného zákonníka. V prípade hroziacej škody musia zmluvné strany urobiť všetky nevyhnutné opatrenia a úkony, aby sa zabránilo hroziacej škode a ak by vznikla, aby sa zabránilo jej ďalšiemu šíreniu, príp. aby sa zmiernili, resp. eliminovali jej následky.

**8.10** Záručná doba na dielo začne plynúť podpísaním Protokolu podľa tohto článku zmluvy. Ukončením zmluvy pred zhotovením diela ako celku (nedokončené dielo) zostávajú Objednávateľovi zachované práva zo zodpovednosti za vady a záruky na nedokončené dielo v rovnakom rozsahu ako je uvedené v tomto článku zmluvy pri zhotovení diela ako celku.

**Článok IX**

**Práva a povinnosti zmluvných strán**

**9.1** Zhotoviteľ sa zaväzuje riadiť východiskovými podkladmi Objednávateľa, zápismi a dohodami splnomocnených a oprávnených zamestnancov zmluvných strán a ďalšími príslušnými ustanoveniami tejto zmluvy.

**9.2** Na poskytovanie niektorých plnení, ktoré tvoria súčasť poskytovaných plnení pre Objednávateľa, má Zhotoviteľ, za podmienok dohodnutých v tejto zmluve právo uzatvárať subdodávateľské zmluvy, tým nie je dotknutá zodpovednosť Zhotoviteľa za plnenie zmluvy v súlade s § 41 ods. 8 zákona o verejnom obstarávaní a Zhotoviteľ je povinný vykonať plnenia vyplývajúce z tejto zmluvy na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v zmysle § 41 ods. 3 zákona o verejnom obstarávaní, v rozsahu: (í) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv), predmet a podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, predloží Zhotoviteľ Objednávateľovi najneskôr pri podpise tejto zmluvy.

**9.3** Zhotoviteľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o tejto zmene dozvedel.

Ak dôjde počas plnenia predmetu zmluvy podľa článku II tejto zmluvy k zmene subdodávateľov oproti predloženému zoznamu podľa bodu 9.2 tohto článku zmluvy, Zhotoviteľ je povinný predložiť Objednávateľovi nový zoznam s uvedenou zmenou subdodávateľa, spolu s uvedením ich identifikačných údajov podľa bodu 9.2 tohto článku bezodkladne po tom, ako sa o tejto zmene dozvedel, najneskôr však v deň, ktorý predchádza dňu, v ktorom subdodávateľ začne plniť predmet zmluvy.

**9.4** Technický dozor Objednávateľa je oprávnený požadovať vykonanie zmeny subdodávateľa/ov, ak zistí že daný subdodávateľ/ia nevykonáva/jú práce, dodávky atď. s odbornou starostlivosťou v súlade s technickou dokumentáciu, technologickými postupmi a platnými technickými normami. Zhotoviteľ je povinný a zaväzuje sa na základe vyššie uvedených skutočností vykonať zmenu subdodávateľa/ov, bez toho, že by mal Zhotoviteľ nárok na akúkoľvek kompenzáciu a/alebo náhradu, a následne postupovať v zmysle bodu 9.2 a 9.3 tohto článku.

**9.5** Zhotoviteľ zaplatí Objednávateľovi zmluvnú pokutu vo výške 3 000,00 EUR, ak porušil alebo riadne a úplne nevykonal povinnosť uvedenú v bode 9.2 a/alebo 9.3 tohto článku, predložiť písomné oznámenie o zmene a/alebo doplnení subdodávateľa. Porušenie povinnosti podľa bodu 9.2 a/alebo 9.3 tohto článku sa považuje za podstatné porušenie Zmluvy.

**9.6** Objednávateľ uzatvoril túto zmluvu so Zhotoviteľom, ktorý je zapísaný v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej aj „ zákon o registri partnerov verejného sektora“), a ktorého subdodávatelia, podľa § 2 ods. 1 písm. a) bod 7 zákona o registri partnerov verejného sektora, v prípade, že spĺňajú zákonom stanovené podmienky, sú zapísaní v registri partnerov verejného sektora.

**9.7** Povinnosť Zhotoviteľa mať zapísaných konečných užívateľov výhod podľa § 6a zákona č. 297/2008 Z.z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v registri partnerov verejného sektora, a podľa § 4 a nasl. zákona o registri partnerov verejného sektora a dôsledky vyplývajúce z výmazu sa vzťahujú aj na každého subdodávateľa podľa zákona o verejnom obstarávaní a subdodávateľa podľa zákona o registri partnerov verejného sektora, ktorí sa majú podieľať na dodaní plnenia podľa tejto zmluvy, Zhotoviteľ je povinný zabezpečiť správnosť a úplnosť údajov zapísaných v registri, identifikáciu konečného užívateľa výhod a overenie identifikácie konečného užívateľa výhod podľa § 11 zákona o registri partnerov verejného sektora. Povinnosti uvedené v tomto bode platia počas celej doby trvania tejto zmluvy a vzťahujú sa v rozsahu týchto zákonných ustanovení aj na subdodávateľov podľa zákona o registri partnerov verejného sektora. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje Objednávateľa na odstúpenie od zmluvy.

**9.8** Objednávateľ má právo, z dôvodov uvedených v § 15 ods. 1 zákona o registri partnerov verejného sektora, odstúpiť od tejto zmluvy.

**9.9** V súvislosti s plnením povinností byť zaregistrovaný v registri partnerov verejného sektora podľa zákona o registri partnerov verejného sektora, Objednávateľ môže odstúpiť od zmluvy uzavretej so Zhotoviteľom, ak v čase trvania zmluvného vzťahu nie je splnená povinnosť Zhotoviteľa, jeho subdodávateľov a subdodávateľov podľa § 2 ods. 1 písm. a) bod 7 zákona o registri partnerov verejného sektora alebo ak bolo právoplatne rozhodnuté o vyčiarknutí tohto Zhotoviteľa a/alebo uvedených osôb z registra partnerov verejného sektora alebo ak mu/im bol právoplatne uložená pokuta podľa § 13 zákona o registri partnerov verejného sektora alebo podľa § 182 ods. 3 písm. a) zákona o verejnom obstarávaní alebo ak mu/im bol právoplatne uložený/á zákaz účasti vo verejnom obstarávaní podľa § 182 ods. 3 písm. b) zákona o verejnom obstarávaní. Kým Zhotoviteľ nesplní svoje povinností podľa zákona o registri partnerov verejného sektora, Objednávateľ nie je povinný plniť svoje záväzky zo zmluvy a nedostane sa pri tom do omeškania.

**9.10** Zoznam subdodávateľov podľa bodov 9.2 a 9.3 musí byť predložený v originálnom vyhotovení s uvedením dátumu, mena, priezviska a funkcie oprávnenej osoby, ktorá tieto dokumenty podpísala.

**9.11** Zhotoviteľ zodpovedá za plnenie zmluvy o subdodávke subdodávateľom a/alebo treťou osobou tak ako keby plnenie realizované na základe tejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa a/alebo tretej osoby ako aj za výsledok činnosti/plnenia vykonanej/vykonaného na základe zmluvy o príslušnej subdodávke.

**9.12** Objednávateľ má povinnosť poskytnúť Zhotoviteľovi súčinnosť, ktorú môže Zhotoviteľ oprávnene požadovať na to, aby mohol riadne plniť predmet zmluvy v zmysle čl. II tejto zmluvy, a to najmä riadne a včas odovzdať stavenisko, technickú dokumentáciu, priestory pre zariadenie staveniska a prístupy na stavenisko, prevziať riadne dokončené dielo. Ak bola dokumentácia k dielu poskytnutá Zhotoviteľovi v procese verejného obstarávania, táto povinnosť sa považuje za splnenú v rozsahu Zhotoviteľovi skôr predloženej dokumentácie. Objednávateľ sa súčasne zaväzuje na vlastné náklady zabezpečiť pre Zhotoviteľa školenie o ochrane pred požiarmi (PO) podľa § 20 vyhlášky MV SR č. 121/2002 Z. z. o požiarnej prevencii v znení neskorších predpisov a z oblasti BOZP v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Zhotoviteľ je povinný a zaväzuje sa dodržiavať predpisy a pokyny na zabezpečenie BOZP a PO a preukázateľne s nimi oboznámiť svojich zamestnancov a ostatné osoby podieľajúce sa na plnení tejto zmluvy.

**9.13** Zhotoviteľ je povinný a zaväzuje sa vykonať dielo v súlade s platnou legislatívou, na požadovanej profesionálnej a kvalitatívnej úrovni stavebno-montážnych prác, pri dodržaní jednotlivých ustanovení Stavebného zákona a s ním súvisiacich vyhlášok a ďalších predpisov; platných technických noriem, technologických postupov, a v súlade so súťažnými podmienkami, súťažnými podkladmi, príslušnou technickou resp. technologickou dokumentáciou k predmetu zmluvy, výkazom výmer, harmonogramom prác, všetkými všeobecne záväznými technickými požiadavkami na dielo, právnych, prevádzkových a bezpečnostných predpisov platných v čase realizácie diela, ako aj v súlade s internými predpismi Objednávateľa, s ktorými bol riadne oboznámený.

**9.14** Zhotoviteľ predloží Objednávateľovi platné certifikáty, resp. iné dôkazy, ktoré sú rovnocenné opatreniam na zabezpečenie kvality, environmentálneho riadenia a na zabezpečenie systému bezpečnosti a ochrany zdravia pri práci, pre činnosti súvisiace s vykonaním diela. Zhotoviteľ sa zaväzuje predmet zmluvy plniť iba osobami, ktoré sú odborne spôsobilé na daný druh činnosti. Zhotoviteľ je povinný a zaväzuje sa, v procese realizácie diela dodať a použiť iba materiály, výrobky a zariadenia v originálnom vyhotovení a platne certifikované, resp. iba také, ktoré sú v súlade so zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov. Zhotoviteľ je si vedomí a zaväzuje sa skúšky výťahu realizovať len oprávnenou organizáciou podľa vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

**9.15** Zhotoviteľ podpisom tejto zmluvy potvrdzuje, že sa v plnom rozsahu zoznámil so súčasným technickým stavom predmetu tejto zmluvy, že sú mu známe všetky technické, kvalitatívne a iné podmienky potrebné k riadnej realizácii diela, a že disponuje a počas trvania tejto zmluvy a záväzkov z nej vyplývajúcich bude disponovať takými kapacitami a odbornými znalosťami, ktoré sú potrebné k riadnemu a včasnému vykonaniu diela a jeho odovzdaniu do riadnej prevádzky a užívania Objednávateľovi. Zhotoviteľ vyhlasuje, že má a zaväzuje sa, že v čase trvania zmluvy a záväzkov znej vyplývajúcich bude mať vytvorené technické, kvalifikačné, personálne a organizačné predpoklady na dodržanie vysokej kvality prác súvisiacich s riadnym vykonaním diela.

**9.16** Zhotoviteľ plne zodpovedá za nakladanie s vyprodukovanými odpadmi.Nakladanie s odpadmi je Zhotoviteľ povinný realizovať v súlade s platným zákonom č. 79/2015 Z. z. o odpadoch a o zmene a doplnení niektorých zákonov a ďalšími súvisiacimi právnymi predpismi napr. vyhláškou MŽP SR č. 371/2015 Z. z. ktorou sa vykonávajú niektoré ustanovenia zákona o odpadoch, vyhláškou MŽP SR č. 365/2015 Z. z. ktorou sa ustanovuje Katalóg odpadov a vyhláškou MŽP SR č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov, t. j. vrátane dokladovania o naložení s odpadom (ďalej len „zákon o odpadoch“). Objednávateľ súčasne poveruje Zhotoviteľa pri plnení predmetu tejto zmluvy na zabezpečenie riadneho výkonu činností, ktoré súvisia s odvozom, nakladaním, spracovaním, zneškodnením vyprodukovaného odpadu a to v súlade so zákonom o odpadoch a o zmene a doplnení niektorých zákonov.

**9.17** Zhotoviteľ je povinný zabezpečiť a zrealizovať na stavenisku také bezpečnostné opatrenia, ktoré zaistia organizačným a technickým spôsobom bezpečný výkon činnosti na stavenisku a jeho okolí, ako aj bezpečnú prevádzku rozličných zariadení a mechanizmov z dôvodu hroziaceho nebezpečenstva vyskytujúceho sa nielen pri bežne vykonávaných prácach, ale najmä pri prácach zaradených do skupiny prác s osobitných nebezpečenstvom; ide najmä o práce vo výškach (možnosť pádu z výšky, pádu materiálu a pod.). Zhotoviteľ sa zaväzuje dodržiavať všetku platnú legislatívu, týkajúcu sa bezpečnosti a ochrany zdravia pri práci (BOZP) a rovnako požiarnej prevencii (PO), platnú a účinnú v Slovenskej republike.

**9.18** Za celý priebeh stavby, za odborné a včasné vyhotovenie diela podľa tejto zmluvy a za vedenie stavebného denníka je zodpovedný stavbyvedúci Zhotoviteľa. Zhotoviteľ zabezpečí, že stavbyvedúci sa denne zdržuje na stavbe po celú dobu jej realizácie. Zhotoviteľ musí jeho poverenie alebo výmenu písomne oznámiť Objednávateľovi. Zhotoviteľ je povinný kedykoľvek na žiadosť Objednávateľa vymeniť najneskôr do 3 kalendárnych dní od požiadania osobu stavbyvedúceho, ak má Objednávateľ k činnosti namietaného stavbyvedúceho opodstatnené výhrady, pričom nový/nahradený stavbyvedúci musí spĺňať rovnaké odborné predpoklady ako pôvodný stavbyvedúci a predložiť Objednávateľovi originály resp. úradne overené fotokópie dokladov preukazujúcich príslušnú o odbornú spôsobilosť.

**9.19** Objednávateľ poverí jedného koordinátora bezpečnosti alebo viacerých koordinátorov bezpečnosti v prípade ak nastanú skutočnosti podľa § 3 v súlade s § 6 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov.

Pokiaľ by, ktorákoľvek z osôb u ktorej sa vyžaduje odborná spôsobilosť, resp. akákoľvek iná požiadavka stanovená platnými právnymi predpismi, stratila, resp. by jej bola pozastavená spôsobilosť na výkon odbornej činnosti, Zhotoviteľ a/alebo Objednávateľ, v závislosti od druhu vykonávanej činnosti, obratom zabezpečí jej nahradenie inou osobou spĺňajúcou právnymi predpismi požadované podmienky na riadny výkon odbornej činnosti. O takejto skutočnosti sa budú zmluvné strany obratom informovať a súčasne vykonajú všetky úkony na vykonanie zmeny požadovanej platnou legislatívou.

**9.20** Zhotoviteľ sa v rámci súčinnosti pri uzatváraní zmluvy zaviazal Objednávateľovi (verejnému obstarávateľovi) mať platne uzatvorenú poistnú zmluvu na poistenie zodpovednosti za škodu, ktorá by mohla vzniknúť v súvislosti s plnením predmetu zmluvy s minimálnym plnením vo výške 350 000,00 EUR bez DPH. Zhotoviteľ sa súčasne zaväzuje, že bude na vlastné náklady udržiavať takéto poistenie v platnosti a účinnosti počas celej doby platnosti a účinnosti tejto zmluvy a počas doby trvania záruky za poskytnuté plnenia podľa článku VIII bodu 8.3 tejto zmluvy, t. j. pokiaľ v tejto zmluve nie je uvedené inak, minimálne 60 mesiacov po podpísaní Preberacieho protokolu. Skutočnosti uvedené v tomto bode Zhotoviteľ preukazuje najneskôr ku dňu podpisu tejto zmluvy a následne za príslušné poistné obdobie na vyzvanie Objednávateľa, bezodkladne.

**9.21** Zhotoviteľ predloží minimálne tri (3) pracovné dni pred zahájením prác poverenému zamestnancovi Objednávateľa menný zoznam zamestnancov/pracovníkov, ktorí budú vykonávať zmluvné práce, za účelom vystavenia povolenia vstupu do budovy Objednávateľa. Menný zoznam bude obsahovať nasledovné identifikačné údaje:

- meno a priezvisko zamestnanca/pracovníka,

- číslo občianskeho preukazu,

- dátum vykonávania zmluvných prác,

- ŠPZ a typ motorových vozidiel, ktoré budú používať pri výkone prác.

**9.22** Zhotoviteľ je povinný:

- počas zhotovovania diela splniť všetky povinnosti vrátane povinností stavebníka súvisiace so staveniskom a zariadením staveniska najmä podľa § 43i zákona č. 50/1976 Zb. o územnom plánovaní a stavebnom poriadku (stavebného zákona), vrátane súvisiacich všeobecne záväzných predpisov a príslušných technických noriem. Pri zariaďovaní staveniska v rozsahu neurčenom príslušnou dokumentáciou k dielu, je Zhotoviteľ povinný riadiť sa pokynmi Objednávateľa,

- preukázať Objednávateľovi, akým spôsobom splní podmienky nakladania s odpadom, ktorý vznikne pri vykonaní diela.

**9.23** Objednávateľ je povinný vykonávať na stavbe technický dozor prostredníctvom splnomocnenej osoby. Ak Objednávateľ zistí, že Zhotoviteľ vykonáva dielo v rozpore s dohodnutými podmienkami, je Objednávateľ oprávnený požadovať od Zhotoviteľa, aby na vlastné náklady bezodkladne odstránil vady a nedorobky vzniknuté chybným vykonávaním diela a práce zrealizoval dohodnutým spôsobom. Ak Zhotoviteľ diela tak neučiní ani v primeranej lehote, ktorú mu Objednávateľ dal na odstránenie vád a nedorobkov dochádza k podstatnému porušeniu zmluvy a Objednávateľovi vzniká právo na odstúpenie od tejto zmluvy; škody spôsobené takýmto postupom a zodpovednosť z toho plynúcu znáša v plnom rozsahu Zhotoviteľ diela. V takomto prípade má Objednávateľ právo uskutočniť realizáciu diela novým Zhotoviteľom.

**9.24** V prípade zmeny v osobe technického dozoru u Objednávateľa alebo stavbyvedúceho zo strany Zhotoviteľa a ostatných oprávnených osôb podľa tejto zmluvy, oznámia si túto skutočnosť zmluvné strany navzájom písomne vopred, najneskôr 3 dni pred vykonanou zmenou.

**9.25** Zhotoviteľ je povinný, odo dňa protokolárneho prevzatia staveniska, viesť prostredníctvom oprávnenej osoby, v súlade s § 28 vyhlášky MŽP SR č. 453/2000 Z. z. ktorou sa vykonávajú niektoré ustanovenia stavebného zákona (§ 46d stavebného zákona), stavebný denníko prácach, ktoré vykonáva. Do stavebného denníka sa poverení zástupcovia zmluvných strán zaväzujú zapisovať okrem náležitosti, ktoré stanovuje táto vyhláška a ostatné súvisiace právne predpisy, všetky skutočnosti rozhodujúce pre plnenie predmetu zmluvy podľa článku II tejto zmluvy.

**9.26** Zápis je poverený zástupca Zhotoviteľa povinný zaznamenať v deň, keď boli práce vykonané, len výnimočne, pokiaľ to z objektívnych dôvodov nie je možné, v nasledujúci pracovný deň. V priebehu pracovného času bude stavebný denník trvalé prístupný povereným zástupcom zmluvných strán. Pokiaľ nedôjde k predčasnému ukončeniu zmluvy, povinnosť Zhotoviteľa viesť stavebný denník sa končí dňom podpisu Protokolu o riadnom odovzdaní diela ako celku oprávnenými zástupcami oboch zmluvných strán.

**9.27** Technický dozor Objednávateľa a stavebný dozor sú povinní sledovať obsah stavebného denníka a k zápisom Zhotoviteľa pripojiť svoje stanovisko do 3 pracovných dní od zápisu, pokiaľ nepožiadajú o dlhšiu lehotu, inak sa má za to, že s obsahom súhlasia. Technický a stavebný dozor sú oprávnení najmä podpisovať a preberať písomnosti vo veciach týkajúcich sa zhotovenia diela, podpisovať súpisy vykonaných prác, Preberací protokol podľa tejto zmluvy, Preberací protokol nedokončeného diela, zápisy v stavebnom denníku, kontrolovať kvalitu vykonaných prác a časové plnenie harmonogramu prác, navrhovať zmeny a dávať pokyny k riadnemu ukončeniu diela a koordinovať spoluprácu medzi Objednávateľom a Zhotoviteľom. Záznamy v stavebnom denníku, ktoré majú vplyv na rozsah stavebných prác, cenu diela, čas plnenia, prípadne ďalšie záväzky tejto zmluvy, budú slúžiť ako podklad pre vypracovanie písomných dodatkov k zmluve v súlade s platnou legislatívou, najmä podľa § 18 zákona o verejnom obstarávaní. Aby sa predišlo pochybnostiam, Objednávateľ vyhlasuje, že žiadna ním určená oprávnená osoba nie je oprávnená konať v mene a na účet Objednávateľa vo veci zmien tejto zmluvy, ukončenia platnosti tejto zmluvy uzatvárania dodatkov k tejto zmluve, ak nemá osobitné splnomocnenie na tieto úkony.

**9.28** Technický dozor Objednávateľa a stavebný dozor sú oprávnení dať pracovníkom Zhotoviteľa príkaz prerušiť práce, pokiaľ zodpovedný stavbyvedúci nie je dosiahnuteľný a ak je ohrozená bezpečnosť stavby a jej okolia, život alebo zdravie osôb pracujúcich na stavbe, alebo ak hrozia iné vážne hospodárske škody. Týmto ustanovením nie je dotknutá povinnosť Zhotoviteľa zabezpečiť prítomnosť stavbyvedúceho, prípadne ním poverenej osoby na stavbe počas celej doby zhotovovania diela.

**9**.**29** Počas realizácie diela je Zhotoviteľ povinný manipulovať s náradím, materiálom a mechanizmami výhradne tak, aby nedošlo k poškodeniu objektu, jeho okolia, ostatného majetku v správe Objednávateľa a neohrozil život a zdravie zamestnancov Objednávateľa a ostatných osôb prítomných na stavbe, stavenisku a jeho okolí. Zodpovednosť za všetku škodu na stavenisku odo dňa jeho odovzdania Objednávateľom Zhotoviteľovi (počas realizácie diela) znáša Zhotoviteľ v plnom rozsahu.

**9**.**30** Zhotoviteľ zodpovedá za bezpečnosť a ochranu zdravia pri práci vlastných zamestnancov, pracovníkov subdodávateľov a akýchkoľvek ďalších tretích osôb a za dodržiavanie predpisov požiarnej ochrany počas

realizácie diela. Zodpovednosť za všetku škodu a/alebo ujmu spôsobenú nedodržaním predmetných predpisov znáša Zhotoviteľ v plnom rozsahu. Aby sa predišlo pochybnostiam, Objednávateľ nezodpovedá za škody na veciach a zariadeniach vnesených na stavenisko patriacich Zhotoviteľovi, jeho zamestnancom, alebo tretím osobám v zmluvnom vzťahu so Zhotoviteľom.

**9.31** Zhotoviteľ sa zaväzuje zabezpečiť čistotu a poriadok na stavenisku počas realizácie diela a denne odstraňovať na vlastné náklady odpady, ktoré sú výsledkom jeho činnosti, pričom je povinný dodržiavať povinnosti uložené právnou úpravou v oblasti nakladania a zneškodnenia odpadov, tak aby nedošlo k ohrozeniu ľudského zdravia, životného prostredia, v súlade s platnými zákonom o odpadoch a ďalšími všeobecne záväznými právnymi predpismi.

**9.32** Zhotoviteľ je povinný stavenisko vhodne zabezpečiť. Je povinný udržiavať na stavenisku a na prenechaných inžinierskych sieťach poriadok a čistotu, ako aj odstraňovať odpady a nečistoty vzniknuté z jeho prác.

Zhotoviteľ je povinný stavenisko zabezpečiť tak, aby nebola ohrozená bezpečnosť v okolí staveniska, aby zamedzil vstupu tretím osobám, ktoré by mohli poškodiť, alebo odcudziť zariadenia, motorové vozidlá a prístrojové vybavenie Zhotoviteľa na stavenisku.

**9.33** Zhotoviteľ je povinný chrániť dielo počas jeho realizácie vrátane prerušenia prác na diele a zabezpečiť hotové/nedokončené časti diela ochrannými prostriedkami tak, aby nedošlo k jeho zničeniu, poškodeniu alebo znehodnoteniu do doby odovzdania diela ako celku Objednávateľovi.

**9.34** Stavebný a/alebo technický dozor má právo kedykoľvek počas výkonu prác vyzvať pracovníkov Zhotoviteľa resp. jeho subdodávateľov k uskutočneniu skúšky na prítomnosť/požitie alkoholu alebo inej omamnej látky, a v prípade pozitívneho výsledku resp. odmietnutia skúšky, má právo požadovať od stavbyvedúceho resp. od ním poverenej osoby, aby ich okamžite vypovedal zo staveniska a zakázal im v daný deň vstup na stavenisko. V prípade opakovania sa tejto skutočnosti u toho istého pracovníka, bude okamžite vypovedaný zo staveniska a už nebude môcť vykonávať žiadne práce na diele počas celej realizácie; okrem doteraz uvedených opatrení má Objednávateľ, právo uplatniť si u Zhotoviteľa zmluvnú pokutu vo výške 1 000,00 € za každý pozitívny výsledok skúšky na alkohol alebo inú omamnú látku resp. odmietnutie podrobiť sa predmetnej skúške.

**9.35** Zhotoviteľ je povinný a zaväzuje sa informovať Objednávateľa o stave rozpracovaného diela na pravidelných kontrolných dňoch stavby, ktoré sa uskutočnia na výzvu Objednávateľa, ak sa zmluvné strany nedohodnú inak, najmenej dvakrát (2) za mesiac počas realizácie diela.

**9.36** Zhotoviteľ je povinný odovzdať Objednávateľovi nasledovné doklady:

a) potvrdenia (doklady) s úplnými a pravdivými informáciami preukazujúcimi spôsob nakladania s odpadom vrátane jeho znehodnotenie v zmysle zákona o odpadoch vždy nasledujúci pracovný deň po dni, v ktorom mu boli predmetné potvrdenia vystavené, resp. vždy keď ho na to Objednávateľ vyzve,

b) všetky potrebné doklady, dokumentáciu k riadnemu užívaniu diela ako sú napr. správy o vykonaní odborných prehliadok a odborných skúšok, prehlásenia o zhode, atesty, osvedčenia akosti a komplexnosti jednotlivých zariadení a materiálov, certifikáty a ďalšie potrebné doklady v čase ich vykonávania, zapracovávania do diela resp. pri práci s nimi; bližšia špecifikácia dokladov, ktoré je Zhotoviteľ povinný predložiť Objednávateľovi je tiež uvedená aj v príslušnej časti Opisu predmetu zákazky, ktorý tvorí Prílohu č. 1 tejto zmluvy.

c) všetky záručné listy,

d) stavebný denník;

e) všetky ďalšie potrebné doklady, dokumentáciu k riadnemu užívaniu diela a to najmä kompletnú technickú dokumentáciu skutočného vyhotovenia diela, ako aj ďalšiu dodávateľskú dokumentáciu na zaistenie bezpečnosti a ochrany zdravia pri práci, nevyhnutnú k zabezpečeniu užívania riadne dokončeného diela Objednávateľom.

Dokumenty vyžadované v zmysle tohto bodu pod písm. b) až e) sa Zhotoviteľ zaväzuje predložiť najneskôr v deň podpisu Preberacieho protokolu. Bez týchto náležitostí Objednávateľ k preberaciemu konaniu nepristúpi.

**9.37** Zhotoviteľ je povinný písomne aspoň päť (5) pracovných dní vopred oznámiť Objednávateľovi termín ukončenia prác, resp. deň protokolárneho odovzdania diela ako celku Objednávateľovi. Protokolárneho odovzdania a prevzatia diela sa zúčastnia splnomocnení zástupcovia Objednávateľa a Zhotoviteľa a stavebný dozor. Objednávateľ je povinný prevziať riadne vykonané dielo bez zjavných vád a nedorobkov, o čom je spísaný Protokol.

**9.38** Zhotoviteľ je povinný uvoľniť a vypratať stavenisko, odstrániť zvyšný materiál, odpady a pod. najneskôr ku dňu protokolárneho odovzdania diela Objednávateľovi bez vád a nedorobkov.

**9.39** Záväzok zhotoviť dielo bude splnený riadnym odovzdaním diela ako celku bez vád a nedorobkov Zhotoviteľom a jeho riadnym prevzatím Objednávateľom.

**9.40** Podmienkou odovzdania a prevzatia diela Objednávateľom je úspešnosť vykonania komplexných skúšok predpísaných platnými normami, technickou dokumentáciou, ktoré bude hradiť Zhotoviteľ na svoje náklady; ak sú uvedené skúšky neúspešné Zhotoviteľ je povinný zabezpečiť ich opakovanie v plnom rozsahu, a to do troch (3) pracovných dní, bezodplatne až do doby ich úspešného vykonania.

V súlade s vyššie uvedeným sa Zhotoviteľ zaväzuje preukázať, že dielo bolo pred odovzdaním Objednávateľovi riadne dokončené a boli vykonané všetky skúšky preukazujúce kvalitu, funkčnosť, bezpečnosť a spoľahlivosť, ako aj dodržanie parametrov dohodnutých v tejto zmluve a predpísaných v technickej dokumentácii. Zhotoviteľ predloží technickému a stavebnému dozoru záznamy zo všetkých vykonaných a zákonom predpísaných funkčných skúšok a ich výsledky.

**9.41** V prípade odstúpenia Zhotoviteľa alebo Objednávateľa od tejto zmluvy v procese zhotovovania diela je Zhotoviteľ povinný odovzdať nedokončené dielo spolu so všetkými príslušnými dokladmi a podkladmi podľa tohto článku, týkajúce sa všetkých prác na diele zrealizovaných ku dňu odstúpenia niektorou zo zmluvných strán od tejto zmluvy akoby Zhotoviteľ odovzdával dokončené dielo.

O odovzdaní a prevzatí nedokončeného diela spíšu splnomocnení a oprávnení zástupcovia zmluvných strán na návrh Objednávateľa Preberací protokol nedokončeného diela, ktorý bude obsahovať zoznam všetkých riadne vykonaných a stavebným a technickým dozorom prevzatých, opodstatnených a preukázaných prác a dodávok, a v ktorom stavebný a technický dozor zhodnotí rozsah a kvalitu skutočne vykonaných prác a dodávok.

Obsahom Preberacieho protokolu nedokončeného diela bude aj vyhlásenie Objednávateľa, ktorú časť diela preberá, a ak nie, z akých dôvodov.

**9.42** Zhotoviteľ podpisom tejto zmluvy súčasne vyslovuje súhlas s Pravidlami Objednávateľa pre pohyb osôb Zhotoviteľa podieľajúcich sa na plnení predmetu zmluvy (uvedené v Prílohe č. 5 tejto zmluvy); zaväzuje sa nimi riadiť a je si vedomý dôsledkov vyplývajúcich z ich nedodržania.

**9.43** Zhotoviteľ je povinný a zaväzuje sa realizovať dielo takým spôsobom, aby nedošlo k narušeniu chodu Objednávateľa a k znemožneniu pohybu motorových vozidiel Objednávateľa a jeho dodávateľov do a z areálu Objednávateľa.

**Článok X**

**Zmluvné pokuty, zákonné sankcie a náhrada škody**

**10.1** Zmluvné strany sa v súlade s § 300 až 302 Obchodného zákonníka dohodli na zmluvných pokutách, pričom právo Objednávateľa uplatniť voči Zhotoviteľovi zmluvnú pokutu vzniká porušením zmluvných povinností. Zmluvné strany sa ďalej dohodli, že pri uplatňovaní zmluvnej pokuty budú postupovať nasledovne:

a) ak je Zhotoviteľ v omeškaní s riadnym zhotovením diela v dohodnutom termíne podľa bodu 5.1 článku V tejto zmluvy, zaplatí Zhotoviteľ Objednávateľovi zmluvnú pokutu vo výške 0,30 % z dohodnutej zmluvnej ceny diela bez DPH, podľa bodu 6.1.1 článku VI tejto zmluvy, za každý aj začatý deň omeškania, a to až do dňa riadneho vykonania a odovzdania diela,

b) v prípade ak Zhotoviteľ neodstráni v dohodnutom termíne vady a/alebo nedorobky diela reklamované Objednávateľom počas plynutia záručnej doby, zaplatí Zhotoviteľ Objednávateľovi zmluvnú pokutu vo výške 1 000,00 EUR za každý aj začatý deň omeškania a to za každú vadu a/alebo nedorobok, a to až do dňa úplného odstránenia týchto vád a/alebo nedorobkov,

c) v prípade ak Objednávateľ odstúpil od tejto zmluvy z dôvodov uvedených v bode 11.2 článku XI tejto zmluvy, Objednávateľ má právo uplatniť voči Zhotoviteľovi zmluvnú pokutu vo výške 10 % z ceny diela bez DPH podľa bodu 6.1.1 písm. a) článku VI tejto zmluvy,

d) v prípade ak Zhotoviteľ neprevezme stavenisko vo vopred dohodnutom termíne, má Objednávateľ nárok na uplatnenie zmluvnej pokuty vo výške 1 000,00 EUR za každý aj začatý deň omeškania,

e) majú právo na uplatnenie zmluvnej pokuty aj pre prípady porušení zmluvných ustanovení, ktoré nie sú uvedené v tomto článku zmluvy, pokiaľ sú zmluvne dohodnuté v iných ustanoveniach tejto zmluvy.

**10.2** Zmluvné strany sa dohodli, že pre uplatnenie zmluvnej pokuty použijú formu písomnej výzvy s dátumom splatnosti 30 dní od jej doručenia. Zaplatením zmluvnej pokuty nie je dotknutý nárok zmluvných strán na náhradu spôsobenej škody.

**10.3** Uplatnením práva Objednávateľa na zmluvnú pokutu nie je dotknuté jeho právo súčasne požadovať od Zhotoviteľa aj náhradu škody v plnej výške.

**10.4** Zmluvné strany berú na vedomie a súhlasia, že zaplatenie zmluvnej pokuty nemá vplyv na splnenie zabezpečenej povinnosti. Zánik tejto zmluvy sa nedotýka ustanovení týkajúcich sa zmluvnej pokuty, záruk a náhrady škody.

**10.5** Počas realizácie diela zodpovedá Zhotoviteľ za škody vzniknuté jeho činnosťou na majetku Objednávateľa. Ak Zhotoviteľ spôsobí porušením svojej zmluvnej povinnosti škodu na majetku Objednávateľa, je povinný škodu týmto spôsobenú nahradiť Objednávateľovi v plnom rozsahu, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. Po zistení škody zavinenej Zhotoviteľom, je Zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu s rovnakými, resp. porovnateľnými vlastnosťami. Pri určovaní škody bude Objednávateľ vychádzať z ceny majetku pred momentom poškodenia.

**10.6** Zhotoviteľ znáša nebezpečenstvo škody (poškodenie, zničenie, strata) na zhotovovanom diele. Nebezpečenstvo škody prechádza na Objednávateľa dňom podpísania Protokolu o riadnom odovzdaní a prevzatí diela ako celku bez vád a nedorobkov.

**10.7** Zhotoviteľ znáša taktiež nebezpečenstvo škody na živote, zdraví a majetku akýchkoľvek fyzických a právnických osôb, spôsobenej pri vykonávaní diela a plnení svojich povinností, resp. pri porušení svojho záväzku vykonať dielo riadne, a zaväzuje sa takto spôsobenú škodu uhradiť v plnom rozsahu.

**10.8** Objednávateľ má právo na náhradu škody v celom jej rozsahu, bez ohľadu na to, či ide o škodu, ktorá vznikla v dôsledku porušenia povinnosti Zhotoviteľa, jeho dodávateľov, alebo subdodávateľov.

**10.9** Zhotoviteľ má nárok na náhradu škody spôsobenej omeškaním so splnením peňažného záväzku, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**10.10** Za omeškanie sa nepovažuje stav, ktorý vznikol mimo moci a vôle neplniacej zmluvnej strany (vyššia moc).

**10.10.1** Pre účely tejto zmluvy znamená „vyššia moc" udalosť mimo kontrolu zmluvných strán, ktorú nie je možné predvídať a nezahŕňa chybu alebo zanedbanie zo strany Zhotoviteľa a Objednávateľa. Také udalosti môžu byť najmä, revolúcie, požiare, záplavy, karanténne obmedzenia, dopravné embargá a štrajky.

**10.10.2** Strana odvolávajúca sa na udalosť spôsobenú vyššou mocou upovedomí druhú stranu bezodkladne písomne o ukončení tejto okolnosti.

**Článok XI**

**Odstúpenie od zmluvy, ukončenie zmluvy**

**11.1** Táto zmluva zaniká:

a) splnením všetkých záväzkov, vyplývajúcich z tejto zmluvy,

b) písomnou dohodou zmluvných strán o ukončení platnosti a účinnosti zmluvy ku dňu uvedenému v takejto dohode; súčasťou dohody musí byť aj spôsob vysporiadania záväzkov zmluvných strán súvisiacich s ukončením zmluvy,

c) odstúpením od zmluvy,

**11.2** Zmluvné strany sa dohodli, že túto zmluvu je možné ukončiť odstúpením od tejto zmluvy zo strany Objednávateľa, a to v prípade, ak Zhotoviteľ podstatným spôsobom porušuje túto zmluvu. Okrem podmienok uvedených v tejto zmluve alebo určených Obchodným zákonníkom, podstatným porušením tejto zmluvy je, ak:

a) Zhotoviteľ nevykonáva dielo s odbornou starostlivosťou v kvalite stanovenej Objednávateľom a/alebo vykonáva dielo v rozpore s pokynmi Objednávateľa a napriek písomnej výzve Objednávateľa nevykoná riadne v lehote určenej stavebným a/alebo technickým dozorom nápravu, a/alebo

b) Zhotoviteľ neplní kvalitatívno-technické parametre a/alebo podmienky zhotovovania diela určené technickou dokumentáciou a ďalšou dokumentáciou uvedenou v tejto zmluve, platnými technickými normami, všeobecne záväznými právnymi predpismi Slovenskej republiky alebo touto zmluvou a nevykoná riadne v lehote určenej stavebným a/alebo technickým dozorom nápravu, a/alebo

c) Zhotoviteľ neprevezme stavenisko, nedokáže vykonať dielo riadne a včas, alebo zastaví práce na diele pred jeho ukončením, a/alebo

d) Zhotoviteľ sa dostane do omeškania s riadnym zhotovovaním diela v priebehu zhotovovania diela podľa termínov uvedených v harmonograme prác podľa Prílohy č. 3 tejto zmluvy, o viac ako 15 kalendárnych dní, a/alebo

e) Zhotoviteľ sa dostane do omeškania s odovzdaním riadne a úplne vykonaného diela podľa bodu 5.1 článku V tejto zmluvy o viac ako 10 kalendárnych dní a/alebo

f) Zhotoviteľ počas platnosti tejto zmluvy a záväzkov z nej vyplývajúcich, pri vykonávaní diela a/alebo v súvislosti s vykonávaním diela, porušil platnú právnu a/alebo technickú normu uvedenú v tejto zmluve a/alebo v platnej legislatíve týkajúcu sa a súvisiacu s bezpečnosťou a ochranou zdravia pri práci, požiarnou ochranou a tiež s riadnou a bezpečnou prevádzkou diela,

g) Zhotoviteľ poruší povinnosť o zápise do registra partnerov verejného sektora v zmysle príslušných ustanovení tejto zmluvy a súvisiacej legislatívy.

Aby sa predišlo pochybnostiam, zmluvným vymedzením o podstatnom porušení zmluvy zostáva zachované právo Zhotoviteľa a Objednávateľa na odstúpenie od tejto zmluvy pri podstatnom porušení zmluvných povinností (v zmysle § 345 ods. 2 Obchodného zákonníka) alebo podstatnom porušení povinností vyplývajúcej z ustanovení platných právnych predpisov a/alebo technických noriem vzťahujúcich sa na predmet plnenia tejto zmluvy jednou zo zmluvných strán, kedy je druhá zmluvná strana oprávnená od tejto zmluvy odstúpiť už po prvom takomto porušení povinností druhou zmluvnou stranou. Účinky odstúpenia od zmluvy nastanú doručením písomného oznámenia druhej zmluvnej strane.

**11.3** Objednávateľ môže odstúpiť od tejto zmluvy aj v prípade ak:

a) je na majetok Zhotoviteľa podaný návrh na vyhlásenie konkurzu,

b) je na majetok Zhotoviteľa začaté exekučné konanie alebo iný výkon rozhodnutia,

c) ak bol na osobu Zhotoviteľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Zhotoviteľa konanie podľa § 68 ods. 6 Obchodného zákonníka v znení neskorších predpisov,

d) ak bol na Zhotoviteľa podaný návrh na povolenie reštrukturalizácie,

e) ak bolo na majetok Zhotoviteľa zastavené konkurzné konanie pre nedostatok majetku,

f) ak boli voči Zhotoviteľovi začaté konania obdobné konaniam podľa tohto bodu v súlade s predpismi platnými v krajine sídla Zhotoviteľa,

g) ak Objednávateľ preukázateľne zistí, že sa Zhotoviteľ dopúšťa nelegálneho zamestnávania, alebo

h) v iných prípadoch upravených v tejto zmluve a v príslušnej legislatíve.

Zhotoviteľ sa zaväzuje Objednávateľa písomne informovať o vzniku akejkoľvek skutočnosti podľa písm. a) až f) tohto bodu tohto článku, a to najneskôr do 5 pracovných dní odo dňa, kedy sa Zhotoviteľ o takej skutočnosti dozvedel.

**11.4** Zhotoviteľ môže odstúpiť od tejto zmluvy, okrem podmienok určených Obchodným zákonníkom v prípade, ak mu Objednávateľ, za splnenia podmienok uvedených v tejto zmluve, nezaplatí cenu podľa článku VI a VII tejto zmluvy, ani 30 dní po uplynutí lehoty splatnosti.

**11.5** Odstúpením od zmluvy zmluva zaniká, pokiaľ v odstúpení nie je uvedená iná lehota, v momente, keď písomný prejav vôle oprávnenej strany odstúpiť od zmluvy je doručený druhej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.

**Článok XII**

**Doručovanie**

**12.1** Pokiaľ v tejto zmluve nie je dohodnuté inak, akékoľvek oznámenia druhej zmluvnej strane, pre ktoré táto zmluva vyžaduje písomnú formu, budú doručené na adresu druhej zmluvnej strany uvedenú v záhlaví zmluvy, alebo touto zmluvnou stranou po uzavretí zmluvy na tento účel písomne oznámenú.

**12.2** Každá správa, súhlas, schválenie alebo rozhodnutie, ktoré sa požadujú na základe zmluvy, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.

**12.3** Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

**12.4** Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:

# faxu, okamihom vytlačenia potvrdenia o odoslaní faxovej správy z faxu použitého odosielateľom, ktoré potvrdí doručenie zasielanej písomnosti na číslo faxu príjemcu počas obvyklého pracovného času adresáta; alebo

# b) elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) si zmluvné strany oznámia e-mailové adresy do troch pracovných dní odo dňa podpísania tejto zmluvy, dokým príslušná zmluvná strana neurčí inak; alebo

# c) pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

**12.5** Objednávateľ a poskytovateľ sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v zmluve pre budúce doručovanie.

**12.6** Pokiaľ v tejto zmluve nie je dohodnuté inak, doručením písomností sa rozumie prijatie zásielky zmluvnou stranou, ktorej bola adresovaná.

**12.7** Fikcia doručenia sa neuplatní pri doručovaní oznámenia o odstúpení od zmluvy.

**Článok XIII**

**Prechod vlastníckeho práva**

**13.1** Vlastníkom vykonávaného a/alebo vykonaného diela je Objednávateľ. Nebezpečenstvo škody prejde zo Zhotoviteľa na Objednávateľa dňom riadneho prevzatia diela ako celku bez vád a/alebo nedorobkov, t. j. dňom podpísania Preberacieho protokolu oprávnenými zástupcami oboch zmluvných strán; dovtedy znáša nebezpečenstvo škody na vykonávanom diele Zhotoviteľ.

**Článok XIV**

**Ochrana dôverných informácií a osobných údajov**

**14.1** Zmluvné strany budú zachovávať mlčanlivosť o dôverných informáciách získaných pri plnení záväzkov tejto zmluvy. Dôvernými informáciami nie sú informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany, a informácie, ktoré je objednávateľ povinný sprístupniť/zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií), resp. podľa iných zákonov platných na území Slovenskej republiky.

**14.2** Záväzok mlčanlivosti a ochrana údajov môže podliehať zákonu č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZoOU“) a Obchodnému zákonníku v platnom znení a pre prípad, že informácie poskytnuté pri plnení tejto zmluvy takým právnym predpisom podliehajú, zaväzujú sa ich zmluvné strany dodržiavať. Zhotoviteľ v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Všeobecné nariadenie o ochrane údajov, ďalej len ,,GDPR“) a so ZoOU zabezpečí poučenie svojich zamestnancov a všetkých osôb, ktoré v rámci plnenia tejto zmluvy budú mať prístup na pracovisko objednávateľa resp. by sa mohli v rámci plnenia predmetu tejto zmluvy dostať do kontaktu s osobnými údajmi Objednávateľa a to najmä s dôrazom na povinnosť zachovávania mlčanlivosti podľa ustanovenia § 79 ZoOU a sankciami za porušenie zachovávania tejto mlčanlivosti podľa ustanovenia § 104 ZoOU. Zhotoviteľ sa zaväzuje dodržiavať ďalšie pokyny Objednávateľa, za účelom zachovávania mlčanlivosti, o ktorých ho Objednávateľ preukázateľným spôsobom oboznámi.

**14.3** Zhotoviteľ sa zaväzuje zachovávať mlčanlivosť o všetkých informáciách, ktoré sa dozvedel od Objednávateľa v priebehu platnosti tejto zmluvy a zaobchádzať s nimi ako s dôvernými údajmi, a to počas platnosti tejto zmluvy, ako aj po ukončení platnosti tejto zmluvy bez časového obmedzenia, pokiaľ ho Objednávateľ v konkrétnom prípade tejto povinnosti písomne nezbaví, alebo pokiaľ predmetné informácie nie sú verejne známe alebo pokiaľ ich poskytnutie vyplýva v konkrétnom prípade zo všeobecne právnych predpisov. Táto povinnosť bude platiť aj pre subdodávateľov Zhotoviteľa. V rozsahu zaisťujúcom možnosť splnenia takej povinnosti, Zhotoviteľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo ZoOU. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto zmluvy, s povinnosťou mlčanlivosti v zmysle tejto zmluvy a/alebo, že zabezpečí také oboznámenie.

**14.4** Záväzok mlčanlivosti a ochrana údajov, ktoré podliehajú zákonu č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon o ochrane utajovaných skutočností“) sa riadi týmto zákonom aj po ukončení platnosti tejto Zmluvy. Záväzok mlčanlivosti a ochrana údajov môže podliehať ďalším všeobecne záväzným právnym predpisom Slovenskej republiky, resp. právnym aktom Európskej únie. Pre prípad, že informácie poskytnuté pri plnení tejto zmluvy takým právnym predpisom podliehajú, zaväzujú sa zmluvné strany také právne predpisy dodržiavať.

**14.5** Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.

**14.6** Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

**14.7** Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvnej strany alebo jej časť o vzniku takejto povinnosti sa budú zmluvné strany vzájomne informovať bez zbytočného odkladu.

**14.8** Ustanovenia odsekov 14.1 až 14.7 tohto článku zmluvy sú platné aj po dobe jej platnosti, a to až do doby, kedy informácie sa stanú verejne známymi.

**Článok XV**

**Spoločné a záverečné ustanovenia**

**15.1** Zmluvné strany sa zaväzujú, že si budú poskytovať súčinnosť v akejkoľvek forme, vykonajú všetky potrebné úkony a budú postupovať tak, aby neboli porušené alebo ohrozené práva druhého účastníka zmluvy.

**15.2** Táto zmluva nadobúda platnosť dňom podpisu oprávnenými zástupcami oboch zmluvných strán.

**15.3** Táto zmluva nadobúda účinnosť v súlade s § 47a ods. 1 Občianskeho zákonníka v platnom znení, dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky (ďalej len "CRZ"). Podpisom tejto zmluvy dáva Zhotoviteľ výslovný súhlas so zverejnením celého obsahu tejto zmluvy a prípadných dodatkov k tejto zmluve v CRZ a na webovom sídle Objednávateľa.

**15.4** Táto zmluva sa uzatvára na dobu trvania záväzkov z nej vyplývajúcich. Podmienky tejto zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

**15.5** Zmluvné strany sa zaväzujú, že všetky spory, vyplývajúce z tejto zmluvy, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe tejto zmluvy sa budú riadiť právnym poriadkom Slovenskej republiky. Prípadné spory o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu v Slovenskej republike.

**15.6** V prípade, že akékoľvek ustanovenie tejto zmluvy je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto zmluvy.

**15.7** Zmluvné strany nie sú oprávnené na prevod svojich práv a povinnosti, ktoré zo zmluvy vyplývajú, na tretiu osobu bez predchádzajúceho písomného súhlasu druhej zmluvnej strany.

**15.8** Túto zmluvu je možné meniť a doplňovať písomnými dodatkami podpísanými oprávnenými zástupcami oboch zmluvných strán a to v súlade splatnou legislatívou, najmä § 18 zákona o verejnom obstarávaní v platnom znení. Písomné dodatky budú očíslované a budú tvoriť neoddeliteľnú súčasť tejto zmluvy.

**15.9** Vzájomné práva a povinnosti zmluvných strán, ktoré nie sú upravené touto zmluvou, sa riadia príslušnými ustanoveniami zákona č. 513/1991 Zb. Obchodného zákonníka v platnom znení, Stavebného zákona č. 50/1976 Zb. v platnom znení a ostatnou súvisiacou legislatívou platnou na území Slovenskej republiky, vrátane príslušných právnych a technických noriem.

**15.10** Nevykonanie akéhokoľvek práva z tejto zmluvy neznamená zrieknutie sa, alebo zrušenie takého práva.

**15.11** Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú zmluvnú stranu bezodkladne informovať. Ak zmluvné strany nesplnia svoju oznamovaciu povinnosť, má sa za to, že platia posledné identifikačné údaje.

**15.12** Táto zmluva je vypracovaná v piatich (5) rovnopisoch, z ktorých tri (3) si ponechá Objednávateľ a dva (2) Zhotoviteľ.

**15.13** Zmluvné strany si túto zmluvu prečítali, jej obsahu porozumeli a vyhlasujú, že túto zmluvu uzatvárajú na základe svojej slobodnej vôle, bez akéhokoľvek nátlaku a nie za nevýhodných podmienok pre ktorúkoľvek zo zmluvných strán. Na znak potvrdenia týchto skutočností pripájajú oprávnení zástupcovia zmluvných strán potvrdzujú svojimi vlastnoručnými podpismi.

 Za Objednávateľa: Za Zhotoviteľa:

V Bratislave dňa V Bratislave dňa

----------------------------- -------------------------------

**Ing. Albín Kotian**

generálny tajomník služobného úradu konateľ spoločnosti

Príloha č. 1: Opis predmetu zákazky

Príloha č. 2: Podrobný položkový rozpočet diela

Príloha č. 3: Harmonogram prác

Príloha č. 4: Cenová ponuka Zhotoviteľa

Príloha č. 5: Pravidlá Objednávateľa pre pohyb osôb Zhotoviteľa podieľajúcich sa na plnení predmetu zmluvy

Príloha č. 6: Zoznam subdodávateľov

Príloha č. 5: Pravidlá Objednávateľa pre pohyb osôb

Zhotoviteľa podieľajúcich sa na plnení predmetu zmluvy

**Článok I**

**Pravidlá pohybu oprávnených zamestnancov/pracovníkov Zhotoviteľa vrátane tretích osôb, ktoré napĺňajú predmet tejto zmluvy v objekte/priestoroch Objednávateľa**

**1.1** Zamestnanci/pracovníci Zhotoviteľa sú pri vstupe do objektu Objednávateľa a odchode z objektu Objednávateľa povinní riadiť sa pokynmi stálej služby.

**1.2** Do objektu Objednávateľa môžu zamestnanci/pracovníci Zhotoviteľa vstupovať a z neho odchádzať len k tomu určenými vchodmi pre osoby na Štefanovičovej alebo Kýčerského ulici.

**1.3**  Motorové vozidlá Zhotoviteľa môžu do priestorov Objednávateľa vchádzať a z neho vychádzať len vjazdom zo Štefanovičovej ulice na základe platného povolenia.

**Článok II**

**Základné povinnosti Zhotoviteľa voči Objednávateľovi pri poskytovaní prác spojených s naplnením účelu a predmetu tejto zmluvy, súvisiacich s objektovou, fyzickou a informačnou bezpečnosťou Objednávateľa**

**2.1** Zamestnanci/pracovníci Zhotoviteľa resp. jeho subdodávateľov, t.j. všetky osoby ktoré budú vykonávať práce na diele alebo sa budú pohybovať v priestoroch staveniska resp. v priestoroch Objednávateľa sa zaväzujú dodržiavať pravidlá objektovej, fyzickej a informačnej bezpečnosti Objednávateľa. Tieto osoby budú pred nástupom na výkon prác o týchto pravidlách poučené a zaškolené, čo potvrdia svojím vlastnoručným podpisom na prezenčnej listine k predmetnému školeniu.

**2.2** Zamestnanci/pracovníci Zhotoviteľa resp. jeho subdodávateľov sa môžu pri výkone prác na diele pohybovať v priestoroch Objednávateľa, len podľa pokynov oprávnených zástupcov Objednávateľa a len s ich súhlasom.

**Článok III**

**Základné povinnosti Zhotoviteľa voči Objednávateľovi pri poskytovaní prác spojených s naplnením predmetu tejto zmluvy, súvisiacich s bezpečnostnými pravidlami Objednávateľa pri nakladaní s informáciami Objednávateľa**

**3.1** Zhotoviteľ sa zaväzuje, že

- pred začatím činností spojených s naplnením predmetu tejto zmluvy a pred pridelením prístupových práv potrebných na výkon týchto činností oznámi Objednávateľovi personálne obsadenie svojho tímu, ktorý bude vykonávať činnosti spojené s naplnením predmetu tejto zmluvy pre Objednávateľa,

- bude bezodkladne informovať Objednávateľa o všetkých personálnych zmenách vo svojom tíme, ktorý vykonáva činnosti spojené s naplnením predmetu tejto zmluvy pre Objednávateľa,

- oboznámi svojich zamestnancov/pracovníkov, resp. tretie osoby realizujúce činnosti spojené s naplnením predmetu tejto zmluvy pre Objednávateľa s bezpečnostnými požiadavkami,

- oboznámi svojich zamestnancov/pracovníkov resp. tretie osoby realizujúce činnosti spojené s naplnením predmetu tejto zmluvy pre Objednávateľa a následne zabezpečí od týchto zamestnancov/pracovníkov dodržiavanie:

1. povinnosti dodržiavania ochrany údajov a záväzku mlčanlivosti o údajoch, s ktorými prišli počas výkonu prác pre Objednávateľa do styku, a to aj po ukončení platnosti a účinnosti tejto zmluvy,

2. povinnosti zachovávať mlčanlivosť o osobných údajoch, s ktorými počas práce pre Objednávateľa prišli do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní a vo vzťahu k Úradu pre ochranu osobných údajov pri plnení jeho úloh,

3. povinnosti rešpektovať operatívne pokyny zamestnancov s pridelenými bezpečnostnými rolami u Objednávateľa a oprávnených zamestnancov počas výkonu prác pre Objednávateľa.

**3.2** Zhotoviteľ zodpovedá za všetky priame alebo nepriame škody, ktoré svojim úmyselným alebo neúmyselným konaním či opomenutím spôsobí a zaväzuje sa nahradiť ich Objednávateľovi.

**3.3** Zhotoviteľ je povinný zaplatiť zmluvnú pokutu vo výške 1 000.00 EUR v prípade porušenia podmienok na zabezpečenie objektovej, fyzickej a informačnej bezpečnosti Objednávateľa vyplývajúcich z článku I, II a III tejto prílohy č. 5 zmluvy.

**Článok IV**

**Riadenie bezpečnostných incidentov**

**4.1** Bezpečnostným incidentom sa pre účely tejto zmluvy rozumie každá situácia alebo stav, ktorý priamo ohrozuje bezpečnosť, alebo funkčnosť aktíva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom.

**4.2** Aktívom sa pre účely tejto zmluvy rozumie objekt, subjekt, štruktúra, vzťah alebo proces, ktorého narušením môže Objednávateľ utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod..

**4.3** Každý zamestnanec/pracovník Zhotoviteľa, resp. tretie osoby realizujúce prácu v súvislosti s naplnením predmetu tejto zmluvy pre Objednávateľa, je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je Odbor hospodárskej správy (tel. číslo: +421 2 5958 2009)

**Článok V**

**Vyšetrovanie bezpečnostných incidentov**

**5.1** Každý zamestnanec/pracovník Zhotoviteľa resp. tretie osoby realizujúce prácu v súvislosti s naplnením predmetu tejto zmluvy pre Objednávateľa je povinný, pri vyšetrovaní bezpečnostných incidentov zamestnancom alebo zamestnancami Objednávateľa, poskytnúť potrebnú súčinnosť.

**5.2** Po vzniku bezpečnostného incidentu nesmie zamestnanec/pracovník Zhotoviteľa vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.